**Lääne-Nigula Vallavalitsus**



**Pakkumuse esitamise kutse**

Kutsume Teid esitama pakkumust **Lääne-Nigula Vallavalitsuse**, registrikood 75038598, asukoht Haapsalu mnt 6, Taebla alevik, Lääne-Nigula vald, Läänemaa, (edaspidi Hankija), poolt korraldatud hankele **„Palivere multifunktsionaalse spordiplatsi projekteerimine“** projekteerija leidmiseks.

1. **Hanke eesmärgiks** on Palivere multifunktisonaalse spordiplatsi eel-ja põhiprojekti koostamine, sh geodeetiliste uuringute läbiviimine.
2. **Hanke üldiseloomustus**
   1. Hankija soovib välja ehitada Palivere multifunktsionaalse spordiplatsi.
   2. Palivere multifunktsionaalne spordiplats rajatakse aadressile Lähtru tee 16, Palivere alevik, Lääne-Nigula vald (43901:001:0097).
   3. Põhiprojekt peab vastama Ehitusseadustikule ja selle alusel koostatud Majandus ja taristuministri 17.07.2015 määrusele nr 97 ning muudele kehtivatele EV seadustele ja standarditele, mis on aluseks projekteerimisel.
   4. Tööde lõpptähtajaks **30.12.2019**.
3. **Kvalifitseerimise tingimused ja kõrvaldamise alused**
   1. Pakkujal ei tohi olla riikliku maksu, makse või keskkonnatasu maksuvõlga maksukorralduse seaduse tähenduses või maksu- või sotsiaalkindlustusmaksete võlga tema asukohariigi õigusaktide kohaselt. Hankija kontrollib maksuvõla puudumist ja andmeid maksuvõla tasumise ajatamise kohta iseseisvalt Maksu- ja tolliameti kodulehe kaudu;
   2. Pakkuja kinnitab, et tal puuduvad alused hankemenetlusest kõrvaldamise kohta, täites sellekohase vormi – Lisa 2;
   3. Pakkuja peab olema registreeritud äriregistris. Hankija kontrollib pakkuja registreeritust äriregistris.
   4. Pakkuja peab olema registreeritud majandustegevuse registris (MTR) tegevusalal projekteerimine. Hankija kontrollib pakkuja registreeritust MTR-is iseseisvalt.
   5. Pakkujal peab olema vastutav spetsialist geodeet, tase 5, kelle on vastav registreering registris (MTR) tegevusalal ehitusuuringud. Hankija kontrollib spetsialisti registreeritust MTR-is iseseisvalt.
   6. Pakkuja esitab sarnaste tööde (vähemalt kolm tööd viimase 3 aasta jooksul) nimekirja Lisa 3 kohasel vormil.
   7. Hankija võib jätta pakkuja kvalifitseerimata, kui ta ei vasta nimetatud tingimustele.
   8. Pakkuja, kes ei vasta kvalifitseerimise tingimustele, ei osale edasises hankemenetluses.
4. **Pakkumuste vastavaks tunnistamine või tagasilükkamine**
   1. Hankija kontrollib esitatud pakkumuste vastavust pakkumuse kutses esitatud tingimustele.
   2. Pakkumus tunnistatakse vastavaks, kui see on esitatud nõutud vormil, sellele on lisatud kõik nõutud dokumendid ja pakkumus vastab kõikidele pakkumuse kutses esitatud tingimustele.
   3. Hankija lükkab pakkumuse tagasi, kui pakkumus ei vasta pakkumuse kutses esitatud tingimustele.
   4. Hankijal on õigus põhjendamatult madala maksumusega pakkumus tagasi lükata, kui hankija leiab pärast pakkujalt nõutud selgituse saamist ja tõendite hindamist, et pakkumuse maksumus on põhjendamatult madal või pakkuja ei ole tähtaegselt ( kolme tööpäeva jooksul) esitanud nõutud selgitust.
   5. Pakkuja, kelle pakkumus on tagasi lükatud, ei osale edasises hankemenetluses.
   6. Hankija lükkab kõik pakkumused tagasi, kui ei esitatud ühtegi vastavaks tunnistatud pakkumust või kõik esitatud pakkumused ületavad hankija eelarvelisi võimalusi.
   7. Kõigi pakkumuste tagasilükkamisel saadab hankija kirjalikku taasesitamist võimaldavas vormis teate, koos põhjendusega, kõigile pakkujatele.
   8. Juhul kui kõik pakkumused on tagasi lükatud jätab hankija endale võimaluse jätkata hankemenetlust läbirääkimistega hankemenetlusena.
5. **Maksumus**
   1. Pakkuja esitab töö maksumuse Lisa 4 esitatud vormil. Maksumus peab sisaldama kõiki tööga seotud kulusid.
6. **Pakkumuste hindamine**
   1. Hankija hindab vastavaks tunnistatud pakkumusi madalaima hinna alusel.
   2. Edukaks tunnistatakse madalaima kogumaksumusega pakkumus.
   3. Teade eduka pakkumuse otsuse kohta esitatakse pakkujatele kirjalikult.
7. **Pakkumuse esitamine**
   1. Pakkumus tuleb esitada digitaalselt allkirjastatuna ühes konteineris hiljemalt 22.08.2019 kell 11.00 e-posti aadressil [vv@laanenigula.ee](mailto:vv@laanenigula.ee) .
8. **Lisainformatsioon**
   1. Pakkujatel on õigus saada Hankijalt täiendavat informatsiooni ja selgitusi Pakkumuse kutse dokumentide ja teenuse sisu kohta. Kõik pakkumuse koostamisel esile kerkinud küsimused edastada kirjalikus vormis e-postile: taivo.kaus@laanenigula.ee. Hankija on kohustatud vastama küsimustele kolme tööpäeva jooksul.
   2. Kui Pakkuja ei ole esitanud kirjalikke küsimusi hankemenetluse käigus selgituste saamiseks Hankedokumentides avastatud vastuolude, vasturääkivuste või puuduste kohta, siis on Hankijal õigus hankelepingu täitmise käigus üleskerkinud vaidluste lahendamisel lähtuda Hankija poolt osundatud tõlgendusest.
   3. Pakkuja ja Hankija ei tohi anda vale või eksitavat informatsiooni ega varjata asjaolusid, mis mõjutaksid teise osapoole tegevust, otsuseid või pakkumuse edukust. Teisele osapoolele antav informatsioon peab olema üheselt mõistetav ning selle esitaja vastutab enda poolt antud informatsiooni õigsuse eest.
9. **Lisadokumendid**
10. Lisa 1 - Hankes osalemise avalduse vorm;
11. Lisa 2 - Kinnitus hankemenetlusest kõrvaldamise aluste puudumise kohta;
12. Lisa 3 - Pakkuja referentsid;
13. Lisa 4 - Pakkumuse maksumus;
14. Lisa 5 - Hankelepingu projekt;
15. Lisa 6 - PTÜ 2007
16. Lisa 7 – Projekteerimistingimused
17. Lisa 8 - Lähteülesanne

**VOLIKIRI**

………………………. *(Pakkuja nimi),* registrikood…………………., aadress…………….., …………………………*(volitaja nimi ja ametikoht)* isikus volitab ………………………………*(volitatava nimi, isikukood, amet)* olema hanke toimingutel ja küsimustes pakkuja ametlik esindaja ning allkirjastama hanke pakkumust.

Volitatava allkirja näidis:……………………………….(või digiallkiri)

Volikiri on antud ilma edasivolitamise õiguseta.

Volikiri kehtib kuni:……………………………..

Kuupäev:………………………….

Volituse andnud isiku allkiri:……………………………………(või digiallkiri)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*nimi, allkiri, kuupäev*