**Lisa 6. Lähteülesanne projekteerimisele**

Hankija nimi: **Lääne-Nigula Vallavalitsus**

Hanke nimetus: **„Palivere multifunktsionaalse spordiplatsi projekteerimine“**

**Olemasolev olukord ja tellija soovid**

Käesoleva projekti eesmärgiks on rajada Palivere alevikku multifunktsionaalne spordiplats, millel on võimalik tegeleda jalgpalli ja muude spordialadega (kuul, ketas, oda, tuletõrjesport jne).

Palivere multifunktsionaalne spordiplats rajatakse aadressile Lähtru tee 16, Palivere alevik, Lääne-Nigula vald (43901:001:0097).

Projekteeritava ala pindala on ca 0,5 ha. Projekteeritaval alal asub 75 m tartaankattega nelja 60 m pikkuse jooksurajaga sirge, mille kõrval asub kaugushüppe kast. Projekteeritava ala ühes otsas asub korvpalliväljak, võrkpalliplats ja asfaltkattega ala (varasemalt rulaväljak). Fotod lisatud tehnilise kirjelduse lõppu. Korvpalliväljaku servas asub välisvalgustuse mast. Spordiplatsi idaserva jääb kooli parkla ja enne seda (parkla servas) asuvad platsi all pinnases vee, reovee kanalisatsiooni ja kaugkütte torud ning sidekaabel. Planeeritava spordiplatsi alune ala on varasemalt täidetud lammutus- ja kaevejääkidega.

Projekteeritava spordiplats projekteerida võimaliku maksimaalse suurusega ning võimalusel 300 m jooksuringiga (2-4 tartaankattega rada) ümber murukattega väljaku.

Vajadusel näha projektis ette suurte puude eemaldamine kooli pool küljes.

**Eel- ja põhiprojekti koostamine**

Tegevust reguleerivad järgmised õigusaktid:

1. Riigikogu 11.02.2015 seadus ,,Ehitusseadustik“;
2. Majandus- ja Taristuministri 17.07.2015 määrus nr. 97 ,,Nõuded ehitusprojektile“;
3. EVS 932:2017 “Ehitusprojekt”;
4. Majandus- ja taristuministri 14.04.2016 määrus nr 34 ,,Topo -geodeetilisele uuringule ja teostusmõõdistamisele esitatavad nõuded“ (<https://www.riigiteataja.ee/akt/119042016003>).

Eel-ja põhiprojekt peavad valmima hiljemalt 30.12.2019.

Põhiprojekti koostamisel peab arvestama ka ehitusloa taotlemisega seotud dokumentide koostamisega ja seonduvate tegevustega. Ehitusloa taotluse valmistab ette projekteerija ja esitab EHR-i.

Nõuded ehitusloa taotlemiseks esitatavale ehitusprojektile on järgmised:

1. Ehitusprojekt peab sisaldama ehitisregistrile esitatavaid ehitise tehnilisi andmeid;
2. Ehitusprojekt esitatakse paberkandjal ühes eksemplaris ja ühes eksemplaris digitaalselt;
3. Ehitusprojekti digitaalsel esitamisel juhindutakse täiendavalt majandus- ja kommunikatsiooniministeeriumi veebilehel avaldatud juhisest (<https://www.mkm.ee/sites/default/files/juhend_-_ehitusprojekti_digivormistamine_ehitusloa_taotlemisel_10.02.2015.pdf>) ja selle lisadest Lisa 1, Lisa 2, Lisa 3 ja Lisa 4. (<https://www.mkm.ee/et/lepingute-koostamise-juhendid-ja-naidised>)

Detailsemad nõuded ehitusloa taotlemisel esitatava eelprojekti kohta on toodud majandus ja taristuministri 17.07.2015 määruses nr 97 peatükis 3 (<https://www.riigiteataja.ee/akt/118072015007#para13>)

Üldised nõuded põhiprojektile:

1. Põhiprojekt on ehitusprojekti staadium, milles esitatakse ehitise arhitektuurilahenduste ja insener-tehniliste lahenduste ning kvaliteedi kirjeldus täpsusega, mis võimaldab määrata ehitise eelarvelist maksumust, korraldada ehitushanget ja koostada ehitamiseks hinnapakkumust.
2. Põhiprojekti koostamise lähtealuseks on eelprojekt.
3. Põhiprojekti staadiumis arendatakse edasi eelprojekti staadiumis välja valitud lahendusi ja töötatakse välja ehitise põhilahendused selliselt, et ehitusprojekti osad oleksid omavahelises kooskõlas ja süsteemselt seotud.
4. Põhiprojektis esitatakse arhitektuurilahendused ja insener-tehnilised lahendused ning kõik olulised tehnilised nõuded ehitustootele, -materjalile ja -seadmele, ehitisele ja selle osadele. Esitatud lahendused peavad olema kontrollitud ja omavahel kooskõlas.
5. Põhiprojekt sisaldab kasutatava ehitustoote, -materjali ja -seadme ja tehnilisi näitajaid ja nendele esitatavaid nõudeid. Ehitustoote, -materjali ja -seadme tootjat või valmistajat üldjuhul ei nimetata.
6. Põhiprojektis sisalduv ehitise oluliste arhitektuurilahenduste ja tehniliste parameetrite kirjeldus esitatakse jooniste ja tehniliste kirjelduste kogumina sellisel tasemel, mis annab selged ja üheselt mõistetavad tehnilised lahendused.
7. Asjakohasel juhul kajastatakse ehitise osadele või ehitises kasutatavatele ehitustoote, -materjali ja -seadme kasutusele ja hooldusele esitatavad üldnõuded põhiprojekti seletuskirjas või kasutus- ja hooldusjuhendis.
8. Põhiprojekti koosseisus olev asendiplaan, tehnovõrkude ja -rajatiste, teede, platside, logistika, haljastuse ja väikevormide lahendus peab olema esitatud nii plaaniliselt kui ka kõrguslikult ja seotult geodeetilise süsteemiga.
9. Esitatud tehnosüsteemide lahendused ja nende paiknemine peavad olema võrreldud ja omavahel sobima selliselt, et nende väljaehitamine ja toimimine ei segaks üksteist ja võimaldaks teha nende hooldust ja remonti.
10. Joonised peavad olema loetavad ja kõigile arusaadavad ka mustvalge väljatrükina.

Iga viidet, mille hankija teeb tehnilises kirjelduses mõnele tootele või tehnoloogiale, täiendatakse märkega „või sellega samaväärne”.

Fotod

Pilt, millel on kujutatud rohi, taevas, puu, väljas

Kirjeldus on genereeritud automaatselt

Pilt, millel on kujutatud puu, taevas, rohi, väljas

Kirjeldus on genereeritud automaatselt